钦定古今图书集成/明伦汇编/氏族典/第549卷 > 《廖用贤尚友录》 > 叶永秀
## 钦定古今图书集成/明伦汇编/氏族典/第549卷 > 《廖用贤尚友录》 > 叶永秀

按《万姓统谱》：“永秀，字汝实，东莞人。弘治庚戌进士，授
乌程知县。清慎公勤，力锄强。恶邑有水患，连年饥劫，
仓收十无一二，乃设法修筑流港四十八孔以疏之，
民得以耕而输赋焉。擢湖广道御史，审滞狱，虽馀喘
必讯其情，凡可以生之者，即为辩理。正德丙戌，巡按
北直隶，摧抑权横，论奏剀切，执政恶其直。巡按未满”，
遂出知湖广永州府。贼瑾诬以事，两拿就廷尉，得不
死，竟夺职归。庚午，瑾伏诛，乃起补知河南卫辉府。未
抵任，升陕西按察司兵备副使，卒于官。